รัฐมนตรีว่าการกระทรวงวัฒนธรรม พร้อมคณะทูตานุทูตจาก 20 ประเทศ ร่วมเปิดงานสงกรานต์วิถีไทย ใช้น้ำคุ้มค่า ทุกชีวาปลอดภัย ส่งเสริมการมีส่วนร่วมส่บสานประเพณีของประชาชน
รัฐมนตรีว่าการกระทรวงวัฒนธรรม พร้อมคณะทูตานุทูตจาก 20 ประเทศ ร่วมเปิดงานสงกรานต์วิถีไทย ใช้น้ำคุ้มค่า ทุกชีวาปลอดภัย ส่งเสริมการมีส่วนร่วมส่บสานประเพณีของประชาชน พร้อมรณรงค์การเล่นน้ำอย่างรู้คุณค่านายวีระ โรจน์พจนรัตน์ รัฐมนตรีว่าการกระทรวงวัฒนธรรม พร้อมคณะทูตานุทูตจาก 20 ประเทศ  อาทิ ออสเตรีย บาห์เรน บังกลาเทศ ภูฏาน บราซิลอินโดนีเซีย ไอร์แลนด์ คาซัคสถาน นอร์เวย์ เกาหลี ญี่ปุ่น และปานามา ร่วมพิธีเปิดงาน “สงกรานต์วิถีไทย ใช้น้ำคุ้มค่า ทุกชีวาปลอดภัย” ณ ศูนย์การค้าสยามพารากอน โดยย้ำว่าประเพณนีสงกรานต์เป็นการส่งเสริมให้ประชาชนได้มีส่วนร่วมสืบสานประเพณีอันดีงามสะท้อนวิถีปฏิบัติและสืบสานมรดกภูมิปัญญาทางวัฒนธรรมของชาติ โดยปีนี้กระทรวงวัฒนธรรมได้บูรณาการร่วมกับหน่วยงานต่างๆ จัดงานสงกรานต์อย่างยิ่งใหญ่ทั่วทุกภูมิภาคของประเทศ ควบคู่กับการส่งเสริมการเล่นน้ำอย่างพองามและรู้คุณค่าซึ่งในส่วนของการจัดกิจกรรมที่สยามพารากอนในครั้งนี้ ได้อัญเชิญพระพุทธรูปมงคลโบราณ 10 องค์ ให้ประชาชนได้ร่วมสรงน้ำพระพุทธรูปประจำวันเกิดเพื่อความเป็นสิริมงคล ชมนิทรรศการประเพณีสงกรานต์อาเซีนน ไทย ลาว กัมพูชา เมียนมา รวมถึงชมการสาธิตและเรียนรู้การประดิษฐ์ดอกไม้บูชาจากเตยหอมนอกจากนี้ กระทรวงวัฒนธรรม โดยกรมส่งเสริมวัฒนธรรม ยังจัดกิจกรรมสืบสานประเพณีสงกรานต์ขึ้นที่ วัดปทุมวนารามราชวรวิหาร โดยภายในงานจะจัดให้มีการสรงน้ำสักการะพระพุทธรูปและสิ่งศักดิ์สิทธิ์ภายในวัด การชมนิทรรศการคุณค่าประเพณีสงกรานต์ ร่วมกิจกรรมก่อพระเจดีย์ทราย และได้เพลินสนุกสนานกับการรำวงย้อนยุคและการละเล่นต่างๆ